# Cristian Tello i Herrera

Cristian Tello i Herrera (Sabadell, 11 d'agost de 1991) és un futbolista professional català que juga a la posició d'extrem amb l'Al Fateh SC.

## Trajectòria esportiva

Criat al barri de Cifuentes de Sabadell, Cristian Tello va començar a jugar a futbol en un equip local, el CF Unió Can Rull Rómulo Tronchoni, d'on va ser fitxat pel FC Barcelona. Aviat va destacar en les categories inferiors barcelonistes, i el 2003 va ser el màxim golejador de l'equip aleví que va conquistar el Torneig internacional de Maspalomas. Però la seva progressió al futbol base blaugrana es va veure interrompuda en arribar al Juvenil i, després de ser cedit un any al CF Damm, el seu contracte no va ser renovat.
Amb la carta de llibertat, va marxar al RCD Espanyol. La temporada 2008/09 va jugar al Juvenil B blanc-i-blau i el següent curs al Juvenil A, encara que en la recta final de la temporada va arribar a donar el salt al filial, de Segona Divisió B. El seu rendiment aquesta campanya va despertar l'interès de diversos clubs de primera divisió, com el Reial Madrid, el Vila-real CF o el FC Barcelona. Encara que l'Espanyol va intentar retenir-lo, oferint-li fitxa amb el primer equip per a la temporada 2010/11, finalment el jugador es va decantar per tornar al FC Barcelona.
Només arribar al FC Barcelona, Pep Guardiola va convocar-lo per a la pretemporada amb el primer equip blaugrana, debutant en un amistós davant el Valerenga IF, disputat a Oslo el 29 de juliol de 2010.
Va debutar oficialment amb el FC Barcelona el 8 de novembre del 2011 contra el CE l'Hospitalet de la Segona Divisió B espanyola, en partit de setzens de final de Copa del Rei. Es va estrenar com a golejador del primer equip en el partit de tornada contra el mateix Hospitalet, marcant 2 gols.
El 28 de gener del 2012 debutà a primera divisió amb el Barça davant el Vila-real CF. Va marcar el seu primer gol a la Lliga BBVA amb el FC Barcelona el 4 de febrer del 2012 contra la Reial Societat, rebent després elogis de Guardiola, que el va qualificar de "bala". El seu segon gol en Lliga amb el FC Barcelona es va produir en la derrota contra CA Osasuna al Reyno de Navarra, el dissabte 11 de febrer de 2012 (va marcar el 3-2).
El 7 març 2012 debutà i marcà els seus dos primers gols a la Champions, en una golejada per 7 a 1 contra el Bayer Leverkusen, esdevenint un jugador més de la primera plantilla, sent amb freqüència titular.
El juliol de 2014 el FC Barcelona arribà a un acord amb el FC Porto per la cessió de Tello, per jugar dues temporades amb el club portuguès, amb una opció de compra de vuit milions sobre el davanter sabadellenc. Només un dia després d'arribar a Portugal, ja va marcar un gol en el primer amistós que va jugar.
Després d'haver passat un any i mig cedit al Porto, el gener de 2016 va ser presentat com a nou jugador de la Fiorentina.
L'estiu de 2017, en acabar la cessió a la Fiorentina, va retornar a la disciplina del Barça, que no comptava amb ell. El 30 de juny va fitxar pel Reial Betis, per un traspàs de 4 milions d'euros, més un en variables.

## Internacional

El juliol del 2012 va ser convocat per la selecció espanyola de futbol per representar Espanya als Jocs Olímpics de Londres 2012, una competició en què el combinat espanyol va caure eliminat en la primera lligueta. Va formar part de l'equip sub-21 espanyol que va guanyar el Campionat d'Europa sub-21 el 2013 Posteriorment va debutar amb la selecció absoluta el 14 d'agost de 2013, jugant com a titular en un amistós guanyat per 2–0 contra l'Equador.
Internacional amb la selecció catalana, el maig de 2022 Gerard López el va convocar per disputar el partit Catalunya – Jamaica a Montilivi.

## Palmarès
### FC Barcelona

* 1 Lliga: (2013)
* 1 Copa del Rei: (2011-12)
* 1 Supercopa d'Espanya: (2013)

## Referències

* ↑ «Fitxa de Cristian Tello» (en alemany). [Consulta: 1r juliol 2017].
* ↑ «Futbol El Barça fa oficial la cessió de Cristian Tello al Porto per dues temporades». 324.cat. [Consulta: 17 juliol 2014].
* ↑ «Tello marca en el primer amistós amb el Porto». 324.cat. [Consulta: 17 juliol 2014].
* ↑ «Cristian Tello: "Bartra faria un pas molt important venint a la Fiorentina, necessita sortir"». 324.cat. [Consulta: 28 gener 2016].
* ↑ «Cristian Tello es desvincula definitivament del Barça i fitxa pel Betis». 324.cat, 30-06-2017. [Consulta: 1r juliol 2017].
* ↑ EFE. «Jordi Alba entra en la lista oficial de la selección olímpica española» (en castellà). Google News, 13-07-2012. Arxivat de l'original el 2012-12-05. [Consulta: 5 agost 2012].
* ↑ «Lista oficial de la selección de fútbol para Londres 2012: Jordi Alba, Mata y Javi Martínez, convocados» (en castellà). juegoslondres2012.com, 03-07-2012. [Consulta: 19 maig 2013].
* ↑ «Llista de convocats per la preparació pels Jocs Olímpics de 2012» (en castellà). Federació Espanyola de Futbol, 01-07-2012. Arxivat de l'original el 2013-06-19. [Consulta: 19 maig 2013].
* ↑ «Spain 0–0 Morocco: La Roja fail to fire again to finish bottom of Olympics Group D». Goal.com, 01-08-2012 [Consulta: 8 setembre 2017].
* ↑ «Thiago treble helps Spain retain Under-21 crown». UEFA, 18-06-2013. [Consulta: 6 maig 2014].
* ↑ «Taconeo ante Ecuador» (en castellà). Marca, 15-08-2013. [Consulta: 15 agost 2013].
* ↑ NacióDigital. «Els 23 jugadors convocats a la selecció catalana per enfrontar-se a Jamaica | NacióDigital». Arxivat de l'original el 2022-05-23. [Consulta: 26 maig 2022].
* ↑ «El Barça de Tata Martino guanya la Supercopa davant l'Atlètic, en empatar al Camp Nou (0-0)». 324.cat, 29-08-2013. [Consulta: 29 agost 2013].

## Enllaços externs

* Fitxa al FC Barcelona
* Cristian Tello i Herrera a BDFutbol
* Cristian Tello i Herrera, fitxa a ForaDeJogo
* Cristian Tello i Herrera a National-Football-Teams.com (anglès)
Cristian Tello amb el Barça - Plantilles de navegació :
FC Barcelona 2011-121 V. Valdés · 2 Dani Alves · 3 Piqué · 4 Cesc · 5 Puyol · 6 Xavi · 7 Villa · 8 Iniesta · 9 Alexis · 10 Messi · 11 Thiago · 13 Pinto · 14 Mascherano · 15 Keita · 16 Busquets · 17 Pedro · 19 Maxwell · 20 Afellay · 21 Adriano · 22 Abidal · 23 Cuenca · 24 Fontàs · 26 Muniesa · 27 Deulofeu · 28 Dos Santos · 30 Sergi Roberto · 32 Bartra · 35 Montoya · 37 Tello · Entrenador Pep Guardiola
FC Barcelona 2012-131 V. Valdés · 2 Dani Alves · 3 Piqué · 4 Cesc · 5 Puyol · 6 Xavi · 7 Villa · 8 Iniesta · 9 Alexis · 10 Messi · 11 Thiago · 12 Dos Santos · 13 Pinto · 14 Mascherano · 15 Bartra · 16 Busquets · 17 Pedro · 18 Jordi Alba · 19 Montoya · 21 Adriano · 22 Abidal · 25 Song · 27 Deulofeu · 28 Sergi Roberto · 37 Tello · Entrenador Tito Vilanova (J. 1-16 - J. 30-38) · Jordi Roura (J. 17-29)
FC Barcelona 2013-141 V. Valdés · 2 Montoya · 3 Piqué · 4 Cesc · 5 Puyol · 6 Xavi · 7 Pedro · 8 Iniesta · 9 Alexis · 10 Messi · 11 Neymar · 12 Dos Santos · 13 Pinto · 14 Mascherano · 15 Bartra · 16 Busquets · 17 Song · 18 Jordi Alba · 19 Afellay · 20 Tello · 21 Adriano · 22 Dani Alves · 24 Sergi Roberto · 28 Adama · 29 Dongou · Entrenador Tata Martino :
Cristian Tello amb la selecció espanyola - Caixes de navegació :
Selecció de futbol d'Espanya – Jocs Olímpics d'estiu de 2012
1 De Gea •
2 Azpilicueta •
3 Domínguez •
4 J. Martínez (c) •
5 I. Martínez •
6 Alba •
7 Adrián •
8 Muniain •
9 Rodrigo •
10 Mata •
11 Koke •
12 Montoya •
13 Botía •
14 Romeu •
15 Isco •
16 Tello •
17 Herrera •
18 Mariño •
Entrenador: Milla
Selecció de futbol d'Espanya sub-21 – Campionat d'Europa de futbol Sub-21 de 2013
1 De Gea •
2 Montoya •
3 Illarramendi •
4 Nacho •
5 Bartra •
6 I. Martínez •
7 Canales •
8 Koke •
9 Rodrigo •
10 Thiago (c) •
11 Tello •
12 Morata •
13 Mariño •
14 Camacho •
15 Muniesa •
16 Álvaro •
17 Sarabia •
18 Moreno •
19 Muniain •
20 Carvajal •
21 Á. Vázquez •
22 Isco •
23 Joel •
Entrenador: Julen Lopetegui :